منصورعلی خان پٹودی

منصور علی خان پٹودی بھارتی کرکٹ ٹیم کے سابق کپتان تھے۔ ان کے والد افتخار علی خان پٹودی لودھی بھی بھارتی ٹیم کے کپتان تھے اور انہوں نے انگلینڈ کے لیے بھی ٹیسٹ کرکٹ کھیلی تھی۔

خاندان 
پٹودی کی اہلیہ شرمیلا ٹیگور ستر اور اسی کی دہائی میں بالی وڈ کے مشہور ترین اداکاروں میں شمار کی جاتی تھیں۔ ان کے بیٹے سیف علی خان بھی بالی وڈ کے بڑے سٹارز میں شمار کیے جاتے ہیں۔

لودھی ریاست پٹودی 
نواب منصور علی خان دلی کے قریب واقع سابق ریاست پٹودی کے آخری لودھی نواب تھے۔ 1971 میں ہندوستان میں شاہی خطاب ختم کر دئیے گئے تھے۔ ان کی والدہ بیگم ساجدہ سلطان بھوپال کے آخری نواب حمید اللہ خان کی بیٹی تھیں۔ نواب منصور علی کے پردادا تین صدی پہلے افغان صوبه قندھار کی ضلع پنجوائی سے ریاست پٹودی میں آکر آباد ہوئے اور پھر بعد میں ریاست پٹودی کی نواب بن گئے اکثر تاریخ دانوں کا کہنا ہے که منصور علی پنجوائی کے لودھی قبیلے سے تعلق رکھتے تھے

حادثہ 
انگلینڈ میں زمانہ طالب علمی میں ہی کار کے ایک حادثے میں ان کی ایک آنکھ خراب ہو گئی تھی۔ لیکن ایک آنکھ میں بینائی نہ ہونے کے باوجود 21 سال کی عمر میں بھارتی کرکٹ ٹیم کے کپتان بن گئے۔ یہ ان کا کمال تھا۔

کریئر 
اپنے زمانے میں پٹودی ایک جارحانہ بلے باز اور شاطر کپتان کے طور پر مشہور تھے۔ ان کی برق رفتار فیلڈنگ کے لیے انہیں ’ٹائیگر‘ کا لقب دیا گیا تھا۔ پٹوڈی نے بھارت کے لیے 46 ٹیسٹ کھیلے جن میں سے 40 میں وہ کپتان رہے۔ آج تک انہیں بھارتی کرکٹ ٹیم کا سب سے کم عمر کا کپتان ہونے کا اعزاز حاصل ہے۔ تقریباً 35 کی اوسط سے انہوں نے 2793 رن بنائے جس میں 6 سینچریاں اور 16 نصف سینچریاں شامل تھیں۔ ٹیسٹ کرکٹ میں ان کا سب سے زیادہ انفرادی سکور 203 رن تھا۔

انتقال
ان کا انتقال 22 ستمبر 2011ء کو نئی دہلی میں 70 سال کی عمر میں ہوا۔

مزید دیکھیے
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست
 بھارت کے کرکٹ کپتانوں کی فہرست

حوالہ جات

1941ء کی پیدائشیں
2011ء کی وفیات
ارجنا اعزاز یافتگان
انڈین نیشنل کانگریس کے سیاست دان
بالیول کالج، اوکسفرڈ کے فضلا
بیسویں صدی کے بھارتی سیاست دان
بھارت کے کرکٹ کھلاڑی
بھارت کے ٹیسٹ کرکٹ کپتان
بھارت کے ٹیسٹ کرکٹ کھلاڑی
بھارتی ایک روزہ کرکٹ کھلاڑی
بھارتی سنی مسلمان
بھارتی کرکٹ کپتان
پدم شری وصول کنندگان
پشتون نژاد بھارتی شخصیات
جامعہ آکسفرڈ کے کرکٹ کھلاڑی
سال کے بہترین وزڈن کرکٹ کھلاڑی
مدھیہ پردیش سے انڈین نیشنل کانگریس کے سیاست دان
ہندوستان کے نواب
ضلع گرو گرام کی شخصیات
سسیکس کے کرکٹ کھلاڑی
بھوپال کے کھلاڑی
بھارتی مسلم شخصیات
کھیلوں میں پدم شری وصول کنندگان
نارتھ زون کے کرکٹ کھلاڑی
انٹرنیشنل کیولیئرز کے کرکٹ کھلاڑی
پھیپھڑوں کے امراض سے اموات
ساؤتھ زون کے کرکٹ کھلاڑی
دہلی ٹیم کے کرکٹ کھلاڑی